Jacob Løvenskiold

Jacob Løvenskiold til Borrestad og Bolvig (født 20. juli 1754, død 19. oktober 1795)  var en norsk kammerjunker, eier av Bolvig Jernværk. 

Han ble født på Fossum utenfor Skien som eldste sønn av Bartholomæus Herman Løvenskiold og Edel Margrethe Rasch (1728–1795). I 1777 solgte faren Bolvig til Jacob og sin bror kammerherre Severin Løvenskiold. Jacob slo seg ned på Bolvig og brøt ny jord. I 1780 ble han utnevnt til kammerjunker, og i 1782 kjøpte han og onkelen gården Rafnæs i Bamble.

Selv om de var søskenbarn fikk han den 13. juli 1781 tillatelse til å gifte seg med Caroline Rudolphine Schubart. Bryllupet stod 5. august 1781 i Østre Porsgrunn kirke. 
Sammen fikk de barna: 

 Bartholomæus Herman Løvenskiold (1782–1838)
 Sybille Charlotte Løvenskiold (1784–1790)
 Edel Caroline Margarethe Severine Løvenskiold (1787–1868) 

Jacob Løvenskiold døde den 19. oktober 1795 og ble begravet i likkapellet ved Gjerpen kirke. Hans gravminne ses i dag ute på kirkegården, sammen med datteren Sybille Charlotte.

Referanser 

Jaocb